Bubics Zsigmond kassai püspök bátyja volt. Nemes szülőktől származott; a gimnáziumot Sopronban, a műegyetemet Bécsben végezte. Itt érte őt az 1848-as szabadságharc, és honvéd lett; a mérnökkari osztályban szolgálta a szabadság ügyét, és Görgei Artúrt követte Világosig. A fegyverletétel után Törökországba menekült, hol egy évig nélkülözések között bujdosott, míg végre álruhában sikerült hazatérnie. Miután egy ideig Somogyban bujkált, ott mint okleveles mérnök működött és különösen a Balaton felmérésénél később tevékeny részt. 1858-ban letelepedett Esterházy herceg Lukácsházán levő birtokában.